
ОБЯВЛЕНИЕ 
ПО РЕДА НА ЧЛ.26, АЛ.2 ОТ ЗАКОНА ЗА НОРМАТИВНИТЕ АКТОВЕ

Община Белене уведомява всички заинтересовани лица, че на Интернет страницата на общината и на Портала за обществени консултации към МС е публикуван проект на Годишната програма за управление и разпореждане с имоти – общинска собственост за 2026 година.

На основание чл.26 ал.2 от ЗНА и във връзка с чл.77 от АПК всички заинтересовани лица могат да подават предложения и становища по предложения проект в 30-дневен срок от публикуването на настоящото съобщение и проекта за приемане на Програмата. Предложенията и становищата могат да бъдат депозирани в деловодството на Община Белене - гр.Белене, ул.“България” №35 или на електронната поща на Община Белене: obshtinabl@abv.bg.
С предлагания проект се приема Годишната програма за управление и разпореждане с имоти – общинска собственост за 2026 година.
1. Мотиви за приемане на Годишната програма за управление и разпореждане с имоти – общинска собственост за 2026 година.

Проектът на ГОДИШНА ПРОГРАМА ЗА УПРАВЛЕНИЕ И РАЗПОРЕЖДАНЕ С ИМОТИ И ВЕЩИ, ОБЩИНСКА СОБСТВЕНОСТ НА ОБЩИНА БЕЛЕНЕ ЗА 2026 год. е изработен на основание чл. 8, ал. 9 от Закона за общинската собственост.

Съгласно чл.8, ал.9 от ЗОС Годишната програма се приема от Общинския съвет най-късно до приемането на бюджета на общината за съответната година.

Програмата трябва да съдържа:

- прогноза за очакваните приходи и необходимите разходи, свързани с придобиването, управлението и разпореждането с имоти - общинска собственост;

- описание на имотите, които общината има намерение да предложи за предоставяне под наем, за продажба, за внасяне като непарична вноска в капитала на търговски дружества, за учредяване на ограничени вещни права, както и за възлагане чрез концесия;

- описание на имотите, които общината има намерение да предложи за замяна срещу имоти на граждани или юридически лица, с подробно описание на нуждите и вида на имотите, които общината желае да получи в замяна;

- описание на имотите, които общината има намерение да придобие в собственост, и способите за тяхното придобиване;

- обектите, за изграждането на които е необходимо отчуждаване на частни имоти;

- обектите по т. 5 от първостепенно значение;

- други данни, определени от общинския съвет.

2. Цели, които се поставят с приемането на предлаганата Годишната програма за управление и разпореждане с имоти – общинска собственост за 2026 година:
Целта на приемането на годишната програма е да се определят имотите, които общината има намерение да предложи за предоставяне под наем, за продажба, за учредяване на ограничени вещни права; които има намерение да предложи за замяна срещу имоти на граждани или юридически лица, които има намерение да придобие в собственост, както и да се определят очакваните приходи и разходи свързани с управлението и разпореждането с общинската собственост.

3. Финансови средства, необходими за прилагането на предлаганото приемане на Програмата:

За прилагането на предлаганото приемане на Програмата не са необходими допълнителни финансови средства.
4. Анализ за съответствие с правото на Европейския съюз и правото на Република България:

Предлаганият проект на “ГОДИШНА ПРОГРАМА ЗА УПРАВЛЕНИЕ И РАЗПОРЕЖДАНЕ С ИМОТИ – ОБЩИНСКА СОБСТВЕНОСТ ЗА 2026г.” е основният документ, който определя конкретните намерения на Общинския съвет и кмета на Общината за управление и разпореждане с имоти – общинска собственост през съответната година. Тя е разработена в съответствие с приетата от Общинския съвет Стратегия за управление на общинската собственост за срока на мандата му, Закона за общинската собственост и Закона за местното самоуправление и местната администрация, поради което съответствието й с правото на Европейския съюз е предопределено от разпоредбите на Европейската харта за местното самоуправление, директивите на Европейската общност, свързани с тази материя и съответствието на цитирани закон с правото на Европейския съюз.

